Tutlayt Tawilant

Umlan Imatayn 
Tawilant tga agmam ɣ tṣṭṭat tamaziɣt n twja tafṛusyawit n tlutlayin, g tdurabbut n tutlayin timaziɣin tigmuḍanin. Taẓ ɣ mnnawt tɣawsiwin i tɣdimsit mqqar tettyussiḍn is tlla ɣ imizi n unɣubu uggar s usutg n 2,000 ar 3,000-{Brenzinger, Matthias. "Language endangerment in northern Africa." Language diversity endangered 181 (2007): 123.}- n imsiwln nna d iɣaman. YUNISKU (-{UNESCO}-) ar tettini mas d tutlayt ad taẓ bahra i inɣubu acku imsiwln akkʷ imẓẓiyn zrin awtay n wammas (45-65 n usggʷas).

Zrint tutlayin timaziɣin g Libya ddu tɣllabit ɣ uzmz n unbaḍ n Muɛmmaṛ Lgddafi, aylli yad inɣan mnnawt tmzarayin zun d tin Sukna irar tiyyaḍ ɣ imizi n unɣubu (zun d Tawilant d Tɣadamist). Igdl Lgddafi assmrs n tutlayin timaziɣin, inakṛ akkʷ ili n imaziɣn lliɣ inna « Ar aqqrayat i yixfawn nnun s aynna tram ɣ tgʷmma-nnun -Imaziɣn, Tarwa n cciṭan, ur ss mit- macc ha nn tgam ɣar ilibiyn kud nna tffɣm tigʷmma nnun ».https://web.archive.org/web/20210726210732/https://muftah.org/denied-existence-libyan-berbers-under-gaddafi-and-hope-for-the-current-revolution/#.VVA-EflViko -{Solieman, Ishrah. "Denied Existence: Libyan-Berbers under Gaddafi and Hope for the Current Revolution." Muftah. N.p., 24 Mar. 2011. Web. 11 May 2015.}- Ddu unbaḍ nns kigan n imɣnasn f izrfan n ufgan (kcmn gisn imsnilsn zɣ tmizar yaḍn), aylli igan tamntilt n usar n umlan imaynutn f tutlayin timaziɣin g Libya d tdrusi n mad fllas ittyuran, mqqar s tɛṛabt, ɣ lantirnit.  

 Tisaɣulin